משה קוטלרסקי

הרב משה קוטלרסקי (א' סיון תש"ט - כ"ז אייר תשפ"ד) היה רב חסידי ששימש במגוון תפקידים בכירים בחסידות חב"ד.

שימש כסגן יו"ר מרכז לענייני חינוך - הזרוע החינוכית של תנועת חב"ד-ליובאוויטש המפקחת על למעלה מ-4,000 מוסדות דת וחינוך ברחבי העולם.<ref></ref> עמד בראש הקרן הבינלאומית חב"ד בקמפוס הפועלת בלמעלה ממאתיים ושלושים קמפוסים ברחבי העולם,<ref></ref> ושימש כיו"ר מכון רוהר ללימודי יהדות.<ref></ref>

== ביוגרפיה ==
קוטלרסקי נולד בשכונת קראון הייטס בניו יורק לרב צבי יוסף (הרשל) קוטלרסקי, שהיה יליד אוטבוצק, פולין<ref name="father"></ref> שבילה את שנות מלחמת העולם השנייה בשנגחאי.<ref></ref> הרב קוטלרסקי האב היה חבר בהנהלת ישיבת תומכי תמימים ליובאוויטש המרכזית ב-770, במשך למעלה מ־40 שנה.<ref name="father" />

בראשית שנות ה־70, אחר נישואיו, החל לעבוד במרכז לענייני חינוך, תחת היו"ר הרב חיים מרדכי אייזיק חדקוב. קוטלרסקי מונה לבדיקת צורכי היהודים בערים השונות והאפשרות לשליחת שלוחים אליהם. לאחר מכן מונה גם לארגון המיזם "מרכז שליחות", מטעמו יוצאים תלמידי ישיבות תומכי תמימים בימי בין הזמנים להפצת יהדות בערים שונות ברחבי העולם.

קוטלרסקי פיקח על הקמת אלפי מרכזי חב"ד והיה חלק מרכזי בצמיחת הרשת ברחבי העולם. הוא הדריך וחנך שליחי חב"ד במדינות שונות בכדי לפתור את הקשיים בפתיחת המרכזים היהודיים החדשים, שהיו לעיתים בקהילות מבודדות ומרוחקות בהן ברית המועצות, המזרח הרחוק והאיים הקריביים. בשנת 1998 מונה לסגן יו"ר המרכז לענייני חינוך.

קוטלרסקי גייס כספים מנדבנים יהודים רבים בהם סמי רוהר, לב לבייב, מואיז סאפרה, מוריס טבקניק וגנאדי בוגולובוב. הוא עמד בראש "כינוס השלוחים העולמי", הכנס השנתי של שלוחי חב"ד מרחבי העולם הנערך בניו יורק, ובו מצולמת מדי שנה התמונה המסורתית של שלוחי חב"ד. בנאומיו בכנס הכריז על שמות המדינות בהן פעלו המרכזים ואילו שהצטרפו בשנה החולפת לקהילת השלוחים.

כחלק מתפקידו כסגן יושב הראש, הוביל את מיזם "חב"ד בקמפוס הבינלאומי" שפועל ביותר מ-230 קמפוסים ברחבי העולם, והמכון ללמידה יהודית ברוהר, רשת החינוך הלימודים היהודיים למבוגרים הגדולה ביותר בעולם. כמו כן ייסד את "מרכז 302" המספקת תשתיות למרכזי חב"ד ופיתוח תוכניות הדרכה. הוא דאג להקמת מאות ספריות יהודיות, מקוואות, מרכזי נוער ובתי ספר יהודיים.

== חיים אישיים ==
קוטלרסקי נישא לרבקה קייזן, אחת משש בנותיו של הרב שלמה שניאור זלמן קייזן, אשר פתח את בית הספר הראשון לבנות יהודיות בצרפת בשנת 1946 בהוראת האדמו"ר מליובאוויטש הקודם, רבי יוסף יצחק שניאורסון, ומראשוני השליחים של הרבי מליובאוויטש. רבקה נולדה בפריז, שם שכן בית הספר והתגוררה בו עד שנת 1953, כאשר קייזן העביר את משפחתו הגדלה לאמריקה.<ref>Groner, Rishe. "Kazen Sisters". Binah Sisters Supplement, Pesach 5772, pp. 26&#x2013;31. Retrieved 28 April 2012.</ref> לאחר נישואיו התיישב קוטלרסקי בקראון הייטס, ברוקלין, שם הוא גר עם אשתו ושם גידלו את תשעת ילדיהם.

גיסו היה הרב יוסף יצחק קייזן שהפך לחלוץ בשימוש בטכנולוגיית אינטרנט ודואר אלקטרוני להפצת הידע היהודי. <ref></ref> בנו, הרב מנדי, משמש כמנהל מרכז חדר 302 וכנשיא תוכנית Cteen הבינלאומית של חב"ד<ref></ref> הוא מונה על ידי אביו לממשיך דרכו.

קוטלרסקי הלך לעולמו ביום שלישי, 4 ביוני 2024, ימים ספורים לפני יום הולדתו ה-75. ונקבר בניו יורק בבית הקברות מונטיפיורי, בחלקת אגודת חסידי חב"ד בסמיכות לאוהל חב"ד לובביץ'. בסוף ההלוויה, הקריא חתנו הרב זלמן וולוביק את הצוואה שלו.

==קישורים חיצוניים==
*[https://chabadpedia.co.il/images/a/aa/Kcm2063.pdf הלב שכולו שלוחים], עיתון כפר חב"ד גיליון 2063 פרשת נשא תשפ"ד, שרובו כתבות על הרב קוטלרסקי

== הערות שוליים ==

קטגוריה:רבנים חסידים
קטגוריה:רבני חב"ד